Uuel aastal tõusevad lastetoetused, peretoetused ning üksikvanematoetus. Kuni juuni lõpuni jätkub haiguspäevade varasem hüvitamine. Alampalk tõuseb 725 euroni, keskmine pension 703 euroni, ning hakkab kehtima tulumaksuvabastus 704 eurot kõigile pensioniealistele, sellega muutub keskmine pension tulumaksu vabaks. Hooldekodude kohatasu muutub taskukohasemaks, selle saab tuleval aastal keskmise pensioni eest. Lisaks kompenseeritakse hooldekodudele ja erihoolekandeasutustele energiahinna tõusuga seotud kulusid. Vaktsiinikindlustus laieneb kõigile vaktsiinidele, laienevad vähiravi võimalused, kättesaadavamaks saab logopeedide, füsioterapeutide ja psühholoogide abi. Paindlikkust lisandub nii töötuskindlustushüvitiste süsteemi kui erihoolekandesse.
#000001
Haiguspäevade varasem hüvitamine jätkub 1. jaanuarist 30. juunini. Töötajale makstakse haigestumise korral hüvitist alates teisest päevast, mille kohaselt on esimene haiguspäev töötaja omavastutus, tööandja tasub teise kuni viienda päeva eest ja haigekassa alates kuuendast haigestumise päevast. Haiguspäevade varasem hüvitamine võimaldab inimestel juba esimeste sümptomite tekkimisel koju jääda, ilma et nad kaotaksid seetõttu oluliselt oma sissetulekutes. Lisainfo: 
#000002
Aasta alguses tõusevad perehüvitised ning jõustuvad toetuste maksmise muudatused, kui president riigikogus parandatud seaduse välja kuulutab. Lastega perede majanduslikku toimetuleku oetamiseks ja perede kindlustunde suurendamiseks perelisa planeerimisel tõstetakse 1. veebruarist laste- ja peretoetusi. Jaanuaris makstakse välja peretoetused veel senistes summades, suuremates summades makstakse peretoetusi alates veebruarist, mil seadusemuudatused jõustuvad. Tagant järgi makstakse jaanuari- ja veebruarikuu toetuste suuruse vahe makstakse välja hiljemalt 31. maiks. #uus-millised-muutus
#000003
Esimese ja teise lapse toetus ning üksikvanema lapse toetus tõusevad 80 euroni kuus (praegu vastavalt 60 ja 19,18 eurot);
Lasterikka pere toetus tõuseb 3–6 lapse puhul 650 euroni (praegu 300 eurot) kuus ning seitsme ja enama lapse puhul 850 euroni kuus (praegu 400 eurot);
Tuleval aastal hakatakse lasterikka pere toetust maksma selle sujuva lõppemiseni pere noorima lapse 19-aastaseks saamisel;
#000004
Alates 1. maist 2024. a indekseeritakse lasterikka pere toetus pensioniindeksiga
#000005
Alates 1. jaanuarist tõuseb töötasu alammäär 725 euroni, tunnitasu 4,30 euroni. Tegemist on töötasuga, mille töötaja peab minimaalselt saama täistööajaga töötades. 
#000006
Alates 1. jaanuarist suureneb ka suureneb töötutoetus, mille maksimumsuurus kuus võib olla kuni 327,05 eurot.
#000007
Alates 1. jaanuarist suureneb ka ajutise töötamise (tööampsude) töötasu lubatud maksimumsuurus, mis võib 2023. aastal olla kuni 290 eurot kuus, ilma et selle arvelt väheneks töötuskindlustushüvitis või töötutoetus.
#000008
Suureneb ka töövõimetoetus, aga selle täpne suurus selgub alles I kvartali lõpus, kui toimub pensioniindeksiga indekseerimine.
#000009
Alates 1. jaanuarist tõuseb pensioni baasosa erakorraliselt 20 eurot ning vanaduspensioniikka jõudnud inimestele hakatakse arvestama eraldi maksuvaba tulu. See tähendab, et keskmine pension on tulumaksuvaba. Maksuvaba tulu muudatus puudutab kõiki neid, kes on vanaduspensionieas või jõuavad sinna 2023. aasta jooksul. 704-eurone maksuvaba tulu kehtib ka neile, kes on vanaduspensionieas, aga on pensioni saamise edasi lükanud. Lisainfo ja KKK-d: 
#000010
Lisaks erakorralisele pensionitõusule jaanuaris suurenevad pensionid 1. aprilli indekseerimisega ning keskmine vanaduspension tõuseb prognoosi kohaselt täiendavalt ca 88 euro võrra, mis teeb keskmise vanaduspensioni suuruseks 703 eurot. Rahvapensioni uueks suuruseks on prognooside kohaselt ligikaudu 338 eurot. 
#000011
Järgmisest aastast tõuseb represseeritute toetus 230 eurolt 292 euroni aastas.
#000012
Alates 1. juulist muutub hooldekodu koht taskukohasemaks. Keskmisest madalama vanaduspensioni suurusega sissetuleku puhul hüvitab kohalik omavalitsusus osaliselt ka nende teenuse saajate majutus- ja toitlustuskulud. Lisaks tõuseb jõustuva sotsiaalhoolekande seaduse ja tulumaksuseaduse muudatusega üldhoolduse kvaliteet ja paraneb ka kodus elamist toetavate teenuste kättesaadavus. Lisainfo: 
#000015
Hooldekodude kohatasu ja erihoolekandeasutuste omaosaluse tõusu ohjeldamiseks toetab sotsiaalministeerium energiahinna tõusust tulevate kulude osalist katmist. Toetuse suurus ühe hooldekodus elava inimese kohta on 60 eurot kuus, kokku toetab riik hooldekodusid 3,1 miljoni euroga. Ühe erihoolekandeasutuses elava inimese kohta on toetuse suurus 120 eurot kuus, kokku toetab riik erihoolekandeasutusi 1,1 miljoni euroga. Toetust makstakse hooldekodudele oktoobrist 2022 kuni märtsi 2023 lõpuni ning erihoolekandeasutustele 2023. aasta jaanuari, veebruari ja märtsi eest.
#000016
Alates 1. jaanuarist laieneb vaktsiinikindlustus kõigile vaktsiinidele, sh immuniseerimiskava vaktsiinid, gripi, puukentsefaliidi ja nn reisivaktsiinid. Vaktsiinikindlustuse loomise eesmärk on toetada tervisekahju saanud inimesi ning tõsta seeläbi ka inimeste usaldust vaktsineerimise vastu.Vaktsiinikindlustus kehtib Eestis alates 2022. aasta maist ning see võimaldab vaktsineerimise tõttu rasket tervisekahju saanud inimestel taotleda hüvitist. Lisainfo: 
#000017
COVID-19 vaktsiinid on tasuta kättesaadavad ka 2023. aastal kõigile Eesti elanikele ja Eestis ajutiselt viibivatele inimestele, kelle jaoks see on tervishoiutöötaja hinnangul terviseriskide või epidemioloogilise olukorra tõttu vajalik. Tasuta COVID-19 vastase vaktsineerimise võimaldamiseks lisatakse need alates 2023. aastast riiklikku immuniseerimiskavasse. Ekspertide hinnangul võib ka järgmisel aastal esineda tõsiseid COVID-19 haiguslaineid. Lisainfo: 
#000018
Riik hakkab tulevast aastast rahastama mitmeid uusi tervishoiuteenuseid, mis laiendavad vähiravi ja alkoholi sõltuvusravi võimalusi. Näiteks hakkab haigekassa tasuma uute raviteenuste ja diagnostikavõimaluste eest, lisanduvad uued haiglaravimid melanoomi, söögitoruvähi, rinnavähi ja kolorektaalvähi raviks. Senisest enam hakkab haigekassa tasuma alkoholisõltuvuse ravi ja alkoholi tarvitamise häire varase avastamise ja lühinõustamise eest, mis töötati välja Euroopa Sotsiaalfondi programmi toel Tervise Arengu Instituudi juhtimisel. Lisainfo: 
#000027
2. Mis on halvad kommentaarid?
#000033
sisaldavad isikuandmeid (isikukood, info isiku tervisliku seisundi kohta, kodune aadress, telefoninumber);
on kirjutatud teise isiku nime all;
sisaldavad teemaväliseid linke, spämmi ja reklaami;
sisaldavad ebatsensuursed väljendusi ja labasusi;
kutsuvad üles narkootikumide või relvade kasutamisele;
on kirjutatud võõrkeelsena või mitte ladina tähestikus.
#000035
Korteriühistud saavad aprillis taotleda raha erinevateks varjumiskindluse parandamise töödeks
#000048
Eesti Gaas langetab kodukliendi gaasihinda enam kui poole võrra
#000049